CELEX: E2005J0002
Language: sk
Date: 2005-11-24
Title: Rozsudok Súdneho dvora z  24. novembra 2005  vo veci E-2/05 — Dozorný orgán EZVO v. Islandská republika  (Štátna pomoc – Nedodržanie záväzkov zmluvnou stranou – Druhý pododsek článku 1 ods. 2 časti I protokolu 3 Dohody medzi členskými štátmi EZVO o zriadení Dozorného orgánu a Súdneho dvora – Platnosť rozhodnutia Dozorného orgánu EZVO – Ukončenie daňových opatrení a vrátenie poskytnutej pomoci – Úplná nemožnosť implementovať rozhodnutie Dozorného orgánu EZVO)

9.3.2006   
            
            
               SK
            
            
               Úradný vestník Európskej únie
            
            
               C 57/23
            
         
      ROZSUDOK SÚDNEHO DVORA
   
   z 24. novembra 2005
   vo veci E-2/05
   Dozorný orgán EZVO v. Islandská republika
   
      (Štátna pomoc – Nedodržanie záväzkov zmluvnou stranou – Druhý pododsek článku 1 ods. 2 časti I protokolu 3 Dohody medzi členskými štátmi EZVO o zriadení Dozorného orgánu a Súdneho dvora – Platnosť rozhodnutia Dozorného orgánu EZVO – Ukončenie daňových opatrení a vrátenie poskytnutej pomoci – Úplná nemožnosť implementovať rozhodnutie Dozorného orgánu EZVO)
   
   (2006/C 57/08)
   Vo veci E-2/05 Dozorný orgán EZVO v. Islandská republika – ŽIADOSŤ o vyhlásenie, že Islandská republika nedodržala svoje záväzky podľa bodov 2, 3 a 4 rozhodnutia Dozorného orgánu EZVO č. 21/04/COL z 25. februára 2004, pokiaľ ide o medzinárodné obchodné spoločnosti, vyniesol Súdny dvor v zložení: Carl Baudenbacher, predseda a spravodajca, Per Tresselt a Stefán Már Stefánsson (ad hoc), sudcovia, 24. novembra 2005 rozsudok, ktorého výroková časť znie takto:
   
               1.
            
            
               Vyhlasuje, že neukončením daňovej schémy, ktorá bola rozhodnutím č. 21/04/COL z 25. februára 2004 vyhlásená za nezlučiteľnú s Dohodou o EHP, nevrátením poskytnutej pomoci a neinformovaním Dozorného orgánu EZVO, ako sa žiada, Islandská republika nedodržala svoje záväzky podľa bodov 2, 3 a 4 uvedeného rozhodnutia.
            
         
               2.
            
            
               Nariaďuje Islandskej republike uhradiť súdne trovy.